b"\n_START_ARTICLE_\nMatthew O'Brien\n_START_SECTION_\nVida i Obra\n_START_PARAGRAPH_\nO'Brien va n\xc3\xa9ixer a Ennis (comtat de Clare) on el seu pare era metge. El 1830 va ser adm\xc3\xa8s al Trinity College (Dubl\xc3\xadn), des d'on va passar el 1834 al Caius College de la universitat de Cambridge en la que es va graduar el 1838 com a tercer wrangler, essent deixeble de William Hopkins. Durant un breu per\xc3\xadode (1840-1841) va ser fellow del Caius College._NEWLINE_De 1844 a 1854 va ser professor de Filosofia Natural i Matem\xc3\xa0tiques al King's College de Londres, c\xc3\xa0rrec que va simultaniejar des de 1849amb el de professor d'astronomia de la Reial Acad\xc3\xa8mia Militar de Woolwich (Greenwich)._NEWLINE_O'Brien \xc3\xa9s autor d'una vintena d'articles matem\xc3\xa0tics i d'uns quants llibres de text. La seva contribuci\xc3\xb3 m\xc3\xa9s notable a les matem\xc3\xa0tiques va ser en teoria i aplicaci\xc3\xb3 del m\xc3\xa8tode dels vectors., en una s\xc3\xa8rie d'articles publicats entre 1846 i 1852. Tot i que no va desenvolupar totalment el m\xc3\xa8tode, perqu\xc3\xa8 alguna de les seves teories eren insatisfact\xc3\xb2ries, i perqu\xc3\xa8 va fracassar en el tractament de la propietat associativa, el seu treball va ser for\xc3\xa7a innovador, encara que les seves idees van ser gaireb\xc3\xa9 totalment ignorades pels seus contemporanis."